РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  19

от заседание на Комисия ”Професионална квалификация, информационни технологии и статистика” на ВСС,
проведено на 17.05.2016 г.

Днес, 17.05.2016 г. /вторник/ от 09.00 часа се проведе заседание на комисия “Професионална квалификация, информационни технологии и статистика” на ВСС, в състав:

          ПРЕДСЕДАТЕЛ:  	Румен Георгиев 
ЗАМ. ПРЕДСЕДАТЕЛ:   Мария Кузманова 
	           ЧЛЕНОВЕ:	Елка Атанасова 
	Юлия Ковачева - отсъства
	Галина Карагьозова 
	Даниела Костова 
	Михаил Кожарев  

На заседанието присъстваха експертните сътрудници към комисията: Валери Михайлов – директор дирекция „ИТСС” - АВСС, Мирослава Чирпъкова – началник отдел „ИООСВ“, дирекция „ИТСС“ – АВСС, Светослав Неделчев – началник отдел "ИОВСС", дирекция „ИТСС“ – АВСС, Румен Митев - началник отдел „Статистически анализ и обработка на данни", дирекция „ИТСС" – АВСС, Мая Атанасова – гл. експерт юрисконсулт в отдел „ЮСДКВСС“ към дирекция „Правна“ и Румяна Тодорова - ст. експерт - статистически анализ дирекция „ИТСС” – АВСС.

1.ОТНОСНО: Решение на Министерски съвет № 249 За одобряване на План за действие за 2016 г. за изпълнение на препоръките от Доклада на Европейската комисия от януари 2016 г. в рамките на Механизма за сътрудничество и оценка и информация от Министерство на правосъдието за отлагане на провеждане на мисия по МСО, предвидена за 20 – 22 април 2016 г.
Приложение: Извлечение от протокол № 16/13.04.2016 г. от заседание на КМД.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

1.1.	ПРИЕМА за сведение решение на Министерски съвет № 249 За одобряване на План за действие за 2016 г. за изпълнение на препоръките от Доклада на Европейската комисия от януари 2016 г. в рамките на Механизма за сътрудничество и оценка и информация от Министерство на правосъдието за отлагане на провеждане на мисия по МСО, предвидена за 20 – 22 април 2016 г.

2.ОТНОСНО: Публикуване на съдебни актове в Централния уеб базиран интерфейс /ЦУБИПСА/.

Комисията обсъди въпроса с информацията в полето „Резултат от обжалването“ и повтарящите се проблеми, свързани с процеса на промяна на индексите за отчитане на делата. В системата има линк към съответния акт, от където може да се направи пълна и достоверна справка за резултата от обжалването. 

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

2.1. ВЪЗЛАГА на разработчика на ЦУБИПСА полето „Резултат от обжалването“ временно да не се визуализира до окончателното приемане на индексите за отчитане на делата. 

3.ОТНОСНО: Попълване и изпращане във ВСС на Анкетна карта „Професионално обучение на магистрати“.

Органите на съдебната власт изпращат във Висшия съдебен съвет информация, включително сертификати и други документи  за проведени обучения на магистрати, които се прилагат към кадровите им досиета.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

3.1. Отменя решението на комисия „ПКИТС“ по протокол № 11 от 20.02.2008 г., с което се задължават административните ръководители да изпращат във ВСС обобщена информация за проведени обучения, на всеки шест месеца, заедно със статистическите форми.
3.2. Изпраща решението на комисията на органите на съдебната власт.

4.ОТНОСНО: Предложение от председателите на Окръжен съд гр. Смолян и районните съдилища в гр. Смолян, гр. Чепеларе, гр. Девин, гр. Мадан, гр. Златоград относно въвеждане на пилотна електронна съдебна услуга за подаване на заявление по чл.410 от ГПК.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС
Р Е Ш И :

4.1. Подкрепя предложението от председателите на Окръжен съд гр. Смолян и районните съдилища в гр. Смолян, гр. Чепеларе, гр. Девин, гр. Мадан, гр. Златоград относно въвеждане на пилотна електронна съдебна услуга за подаване на заявление по чл.410 от ГПК.
4.2. Да се изиска от председателите на Окръжен съд гр. Смолян и районните съдилища в гр. Смолян, гр. Чепеларе, гр. Девин, гр. Мадан и гр. Златоград разширена /подробна/ информация относно правилата и начина, по които ще се осъществява подаването на заявление по чл.410 ГПК.

5.ОТНОСНО: Покана от Апис Европа АД за участие в семинар по представяне на възможностите за ползване на безплатна онлайн услуга МТ@ЕС на Европейската комисия за машинен превод на документи от и на всички 24 официални езика на Европейския съюз.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС
Р Е Ш И :

5.1. ПРИЕМА за сведение поканата от Апис Европа АД за участие в семинар по представяне на възможностите за ползване на безплатна онлайн услуга МТ@ЕС на Европейската комисия за машинен превод на документи от и на всички 24 официални езика на Европейския съюз.

6.ОТНОСНО: Предложение от председателя на Районен съд гр. Стара Загора за увеличаване щатната численост на съда с 1 /една/ щатна бройка за съдебен служител за длъжността „Системен администратор“.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

6.1. Дава положително становище по предложението от председателя на  Районен съд гр. Стара Загора за увеличаване щатната численост на съда с 1 /една/ щатна бройка за съдебен служител за длъжността „Системен администратор“.
6.2. Изпраща решението на комисия „Съдебна администрация" на ВСС, по компетентност.

7.ОТНОСНО: Искане от председателя на Софийски военен съд за осигуряване на средства за закупуване на компютърни конфигурации, принтери и мултифункционални устройства.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

7.1. ОТЛАГА разглеждането на искането от председателя на Софийски военен съд за осигуряване на средства за закупуване на компютърни конфигурации, принтери и мултифункционални устройства, с оглед планиране на централизирана поръчка за доставка на техника за нуждите на ОСВ.

8.ОТНОСНО: Искане от председателя на Районен съд гр. Крумовград за осигуряване на средства за закупуване на 1 брой сървър нисък клас и 3 броя компютърни конфигурации.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

8.1. Целесъобразно е осигуряването на средства на Районен съд гр. Крумовград за закупуване на 1 брой сървър нисък клас на стойност 4068,00 лв. с ДДС.
8.2. ОТЛАГА разглеждането на искането в останалата част, с оглед планиране на централизирана поръчка за доставка на техника за нуждите на ОСВ.
8.3. Изпраща решението по т. 8.1 на комисия „Бюджет  и финанси" на ВСС, по компетентност.

9.ОТНОСНО: Искане от председателя на Районен съд гр. Лом за осигуряване на средства за закупуване на компютри, персонални UPS, документни скенери, персонални и многофункционални печатащи устройства и UPS за сървър.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

9.1. Целесъобразно е осигуряването на средства на Районен съд гр. Лом за закупуване на 3 броя персонални UPS на обща стойност до 450,00 лв. с ДДС и 1 брой UPS за сървър на стойност до 1 000,00 лв. с ДДС.
9.2. ОТЛАГА разглеждането на искането в останалата част, с оглед планиране на централизирана поръчка за доставка на техника за нуждите на ОСВ.
9.3. Изпраща решението по т. 9.1 на комисия „Бюджет  и финанси" на ВСС, по компетентност.

10.ОТНОСНО: Искане от председателя на Районен съд гр. Смолян за осигуряване на средства за закупуване на 4 броя компютри, 2 броя монитори и 1 брой копирна машина.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

10.1. Искането от председателя на Районен съд гр. Смолян за осигуряване на средства за закупуване на 1 брой копирна машина, не е от компетентността на комисия „ПКИТС".
10.2. ОТЛАГА разглеждането на искането в останалата част, с оглед планиране на централизирана поръчка за доставка на техника за нуждите на ОСВ.
10.3. Изпраща решението на комисия „Бюджет  и финанси" на ВСС, по компетентност.

11.ОТНОСНО: Искане от председателя на Административен съд София – град за осигуряване на средства за допълнително окабеляване и преместване на работни точки, доставка, настройка и интегриране на нови комуникационни устройства, преконфигуриране на цялата локална мрежа и доставка на 2 броя суич и 1 брой маршрутизатор.

След уточнението на място в Административен съд София – град от експертите от дирекция „ИТСС“ на параметрите на комуникационните свързващи устройства, преконфигуриране на цялата локална мрежа, необходимостта от допълнително окабеляване и нови работни точки и предоставената актуализирана оферта

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

11.1. Целесъобразно е осигуряването на средства на Административен съд София - град за закупуване на комуникационните свързващи устройства, преконфигуриране на цялата локална мрежа, допълнително окабеляване и нови работни точки на обща стойност 15 287, 83 лв. с ДДС.
11.2. Изпраща решението по т. 11.1 на комисия „Бюджет  и финанси" на ВСС, по компетентност.

ПРЕДСЕДАТЕЛ
НА КОМИСИЯТА: /п/
		РУМЕН ГЕОРГИЕВ